PIIBLIKOHVIKU ERISAADE
Teiste silmadega
Tere tulemast Piiblikohvikusse!
Täna on mul külas Nina Åström. Tere tulemast! - Aitäh.
Sul on selja taga pikk muusikukarjäär.
Oled salvestanud mitmeid plaate ning reisinud Soomes ja maailmas.
Su elust on kirjutatud raamat
nimega "Nina Åström - teiste silmadega."
Raamat on põnev, sest see ei algagi
sinust endast, vaid teistest inimestest,
kes on su elus positiivset mõju avaldanud.
Öeldakse: Ütle mulle, kes on su sõber ja ütlen sulle, kes sina oled.
Miks tahtsid rõhutada seda kohe raamatu sissejuhatuses,
et teatud inimesed on su elu mõjutanud?
Sissejuhatuses tänatakse inimesi,
aga ma ei maininud kõiki.
Tahtsin rõhutada seda põhimõtet, mis on mulle väga tähtis olnud.
Olen märganud, et elu koosneb suhetest.
Suhetest üksteise ja Jumalaga.
Mõjutame üksteist nii palju,
kui omavahel aega veedame.
Muidugi nii heas kui halvas, mõlemas suunas.
Paljud inimesed oleks mind otsekui algusest peale vorminud.
Ma poleks täna see, kes ma olen,
kui mul poleks kogu elu ümbritsenud just need inimesed,
näiteks mu vanemad ja õed-vennad.
Kui ma poleks abielus just Benni Åströmiga,
oleksin hoopis teistsugune.
Kui ma poleks ema just oma lastele, oleksin teistsugune.
Rääkimata töökaaslastest ja eeskujudest.
Mõistan, et tahangi muutuda. Tahan olla Jeesusega
ja muutuda Tema sarnaseks.
Alati on asi suhetes.
Mis puudutab su lapsepõlve, siis kas seal on midagi,
mis on su elus tähtis just täna?
Mõistan, et kaua enne usule tulemist,
oli Jumal kohal ja juhatas mind. Ta näeb meid kogu aeg.
Ta on mind kaitsnud.
Põhimõtteliselt elad oma elu, aga hiljem märkad,
et mingid asjad on tähtsad.
Saime kodust kaasa eraettevõtluse.
Mu neiupõlvenimi on Lindkvist.
Tead ju: "Meie oskame ja teeme."
Nii et ma ei mõelnud, et ma ei võiks midagi teha
või kuhugi minna, kuna minust pole asja.
Muusikas on mu vanem vend Olli, kes õpetas mulle palju asju,
mida ma poleks saanud kelleltki teiselt õppida.
Ta mängis kitarri ja õpetas mulle bluusiskaala.
Olin siis 12-aastane. Selles vanuses tavaliselt ei kuulata sellist muusikat,
kuid see vormis ja suunas mind.
Tasapisi sai minust pakett, mida sa nüüd näed.
Õppisid ka kooselu teistega.
Jah. - Oled pidevalt tiimis töötanud.
Kui seda raamatut lugeda, märkab,
et sind ümbritsevad pidevalt inimesed, kellega oled pidanud kokku leppima,
et nendega koostööd teha saaks. - Nii see on.
Elu on suhted. Me pole omaette saared.
Inimsuhetes antakse ja saadakse.
Saad häid asju, kuid on ka väljakutseid. Tuleb meenutada,
et minuski on väljakutseid, mida teised peavad ära kannatama.
Vahel nad kindlasti mõtlevad seda, aga see on OK. Armu, armu!
Abielludes mõeldakse,
et saab teist inimest muuta, kuid minuski on väljakutseid.
Minagi pean seda teist õigesti kohtlema.
On väga selge, et usk on sulle väga tähtis
ning tood seda esile oma lauludes ja selles raamatus.
Mis viis sind isiklikku suhtesse ja usku
Jeesuse Kristusega?
See oli protsess. See ei juhtunud kiiresti.
Kuulusin Luteri kirikusse. Sain selle kaudu ka veidi õpetust
kuskil klubis, kuid teadsin Jeesusest vähe.
Teismeliseikka jõudes
minnakse leerikooli või -laagrisse või kuhugi sellisesse.
Konfirmatsioonilaagrisse.
Olin siis 15-aastane,
kuid juba enne seda oli üks hea sõber usklikuks saanud.
Just sel ajal käis Kokkolas suur ärkamine.
Paljud eri alade inimesed tulid usule.
Seda oli väga tugevalt näha linnas.
Arvan, et nii ma siis kaasa läksingi.
Nägin seda, mõtlesin sellele ja siis läksin leerilaagrisse.
Seal kuulsin Jeesusest ja mõistsin, et see on tõde.
Selle tulemusel, mida nad räägivad,
annan kogu oma elu Jeesusele. Aga ma ei teinud seda siis.
Mul oli probleem, sest tahtsin olla kahes leeris.
Arvasin, et see on tõde, aga kui täiesti usklikuks hakkan,
lõpeb kõik, mis on lahe.
Minust saab hall varblane ja ma pole enam sama Nina.
Selle taga on mõte, et Jumal ei taha mulle head.
See on selle mõtte sisu.
Mõtlesin, et see on selline ja palvetatakse niimoodi.
Teatud mõttes kitsarinnaline.
Ometi otsisin tõde.
Kui siis püüdsin paar aastat elada, märkasin, et ei saanudki.
See lihtsalt ei õnnestunud.
Jeesus tegi minus tööd ega andnud järele.
Ta oleks võinud öelda: Kui ei kõlba, eks mine siis.
Õnneks Ta ei teinud seda.
Kui olin peaaegu 18-aastane,
olin ühel talveõhtul Kokkolas ühel koguduse üritusel.
Otsustasin, et nüüd saab Jeesus kõik ja hakkan Teda järgima.
See polnud lärmakas. Lihtsalt teadsin, et mul on rahu.
Nüüd on see tehtud ja kuulun Talle.
Sealt peale on olnud palju asju, mida ma pole mõistnud.
Ta pidi seda kinnitama, et vastasin Talle JAH.
Ta tahab, et Talle pidevalt jaatavalt vastaksime.
Sellel teel ma olengi.
Ei saanud sinust halli varblast, vaid täiesti midagi muud.
Nii paljudel on vale kujutlus usust
ja veendumuste järgi elamisest,
kuigi Jumal on olemas. Valearusaam hoiab neid tulemast.
Maailm pole neutraalne koht, sest olemas on ka kurjus,
kes tahab meile halba.
Jumal tahab meile head, kuid kurat tahab meid hävitada.
Piibel ütleb, et vaenlane on tulnud hävitama, tapma ja varastama,
kuid Jeesus on tulnud, et meil oleks elu ja seda külluslikult.
On täiesti loogiline, et see, kes selle tassi disainis,
teab parimini, kuidas seda kasutada.
Kas seda tohib panna mikrolaineahju või nõudepesumasinasse.
Kui keegi teine seda ei tea, võib ta selle ära rikkuda.
Jumal on loonud ja disaininud meid ja tema teab,
kuidas saan kõige paremini Ninaks ja õnnelikuks.
Sügavaima õnne leian, kui minust saab see naine,
kelleks Jumal mind lõi.
Siis olen mina ise. - Jah. - Ja mitte mingi massitoodang.
Minu isikupära ei kao, kui kuulun Jeesusele,
vaid see muutub sügavamaks.
Need, kes on väljas, ei mõista seda, vaid kahtlevad.
Pead seda maitsma, sisse tulema ja tegema selle sammu.
Piibel ütleb sedagi, et see, kes tahab teha Taevaisa tahet,
teab, kas see on tõsi või mitte.
Paljusid asju peab õppima tundma seestpoolt,
kui tahad midagi tundma õppida.
On ka paljusid, kellel on kogemus vähemalt Jumala ligiolust,
et Ta on tõeline.
Nad ehk alustavad teed, kuid siis juhtub midagi.
Sul on selja taga pikk usutee koos Jeesusega.
Räägid inimestest, kes on su teel otsustavat rolli mänginud.
Jah.
Kas on olnud olukordi, kus oled mõelnud loobuda?
Kas oled mõelnud, et ei jaksa enam? - Jah.
Isiklikult tahan alla anda siis,
kui arvan, et mulle armust ei piisa.
Küsin iga kord Jeesuselt:
"Kas annad mulle veel kord andeks?" Nii õpin pidevalt juurde.
On selge, et ligi 35 aasta jooksul
on erinevaid etappe ja olukordi,
sest tegu on kristliku elu isikliku arenguga.
See kõik käib asja juurde.
Oletame, et oled eraettevõtja,
kes töötab pea ööpäevaringselt.
Vahel märkad, et seda on palju, aga ei taha keelduda.
Mõnikord tuleb sein ette,
aga lõpuks tuleb hetk, kui mõistad, et niimoodi jätkata ei saa.
Siis tuleb aeg maha võtta. Seda olen küll õppinud.
Mu töö välismaal on aidata inimesi,
kes elavad äärmuslikes oludes. Nädala pärast võin väga väsinud olla.
Näiteks pärast vanglatööd kuskil kaugel.
Nüüd tunnen ennast ja tean, et kui keegi mult siis küsiks,
kas tuled siia või sinna, vastaksin: Ei tule, vaid lähen koju.
Siis kui koju jõuan, pärast paari päeva või täna isegi nädala järel,
siis võib jälle minna.
Mainisid äärmuslikke tingimusi ja oled saanud ainulaadseid kutseid.
Oled palju vanglates käinud. Mis sind selleks ajendas?
Venemaa vanglates on tihti äärmuslikud olud.
Kuidas on võimalik, et just sina said kutse
minna nendesse kohtadesse laulma
ja Jeesusest rääkima?
See oli väga ebatõenäoline ja alguses ma ei tahtnudki minna.
Siis, 2000. a, olin olnud artist ehk 15 aastat.
Olin palju reisinud, kuid alati Läände.
Evangelistid Ilkka Puhakka ja Reijo Loikkanen kutsusid mind
Venemaa vanglatesse kaasa. Mul oli eitav hoiak.
Ma ei väitnud valjult vastu, vaid püüdsin diplomaatiline olla.
Ma ei kujutanud ennast seal ette, kuna mul polnud vastavat tausta,
kriminaalregistrit. Tundus lihtsalt, et ei.
Nad ütlesid, et palveta ja küsi Issandalt.
Nii tegingi, sest tahtsin teada, kas Ta tahab mind sinna.
Ta näitas mulle selgelt, et pean kaasa minema.
Läksin Venemaale, Murmanskisse, oma esimesele reisile.
Veel siis, kui lennukisse astusin, ei teadnud ma, mida tegemas olin.
Kui kohale jõudsime, märkasin, et siin on ju tavalised inimesed.
Ehk tegi Jumal midagi mu silmadega, nii et ma nägin ainult seda,
mida pidingi nägema, ei midagi muud.
Nad kuulasid ja avastasin,
et suhtlen nendega ja nad võtavad tõesti vastu.
See tundus võimas.
Ida töö hakkas vähehaaval kasvama ja sai üha suuremaks osaks minust.
Käisime oma tiimiga 300 vanglas ja rehabilitatsioonikeskuses
mitte ainult Venemaal, vaid kogu maailmas.
Nüüd oleks raske mõelda, et ma ei osaleks selles.
Sul on selja taga ka osalus Eurovisiooni lauluvõistlusel.
See on teine maailm,
kust minna vanglaevangelistiks Siberisse.
Raamatus räägitakse neist teistestki asjadest.
Raamatus on pilte eri asjadest.
Oled näinud ka suurt vaesust.
Olete olnud seal süüa jagamas.
Samas taas suhetes, kus on rohkesti kõike.
Kuidas koged seda kristlasena ja mida on see sinuga teinud,
kui oled seda lähedalt näinud? Sul oli kontsert
tohutu prügimäe kõrval, kus elavad lapsed.
Kristliku maailmavaate juurde käib,
et kõik inimesed loodi Jumala näo järele.
Jumala kuju on kõigis inimestes ja sellel on ka oma tähtsus.
On tõesti tähtis sellele mõelda.
Nägin inimesi inimestena. Nüüd, kui näen kedagi Armani ülikonnas
või kedagi teist Manila slummides,
on selle tagajärjeks,
et mõtlen, et tema on Anne, ja tema on Sergei.
Jumal on teinud nii,
et näen küll väliseid fakte nagu vaesust.
Tahame aidata eri viisidel.
Kõik vajavad teadmist, et meid armastatakse,
sõltumata sellest, palju meil raha on või pole.
Meie eludel on mõte ja keegi hoolib meist,
ja kellelegi on tähtis, et ma üldse olemas olen.
Me pole masinad ega loomad.
Loomadele piisab optimaalsetest tingimustest,
kus on süüa ja sobiv temperatuur.
Need on tähtsad ka meile, kuid inimestele neist ei piisa.
Kui kellelgi on palju raha, märkab ta, et sellest üksi ei piisa.
Tahame olla armastatud, sest oleme selleks loodud.
Selle sinu sõnumi valguses,
mis on sinu eriline kutsumine ja ülesanne neil päevil?
Tahan vahendada Jeesust erinevatel viisidel,
näiteks muusika kaudu, kuid ka rääkides ja õpetades.
Inimestega koosolemise kaudu. Koos süües ja rääkides.
Meis elab Püha Vaim ja Tema suhtleb meie kaudu.
Tahan vahendada Jeesust,
Tema armastust ja tõde.
See pole kaks eri asja, vaid Temas on see üks.
Mõtleme tihti, et armastus sallib kõik ja tõde on karm.
Temas on see üks. Et on lootust. Oleme kõik igavesed olendid
ja Jeesus on tee Isa juurde, koju. Võid koju tulla.
Uks on avatud ja võid tulla, kui tahad, kuid kedagi ei sunnita.
Kui tahad jääda välja pimedusse,
võid seda teha, aga kõik on koju kutsutud.
Räägid, et elu oleks hea elada, teadvustades selle eesmärki.
Iga päev on mul uus võimalus.
Mu kutsumus pole mingi eriline and, mida teen,
vaid see kehtib 24/7.
See on kristluse järgi kõigile võimalik,
sõltumata kutsumusest, ja kehtib kogu su elu.
Täpselt. Mul on ju see töö või ülesanne, kuid samal ajal
olen kodus, liikluses, käin poes, olen perega.
Kõigil meil on oma tööd ja need erilised asjad.
Kui Püha Vaim elab meis, kui oleme usklikud,
vahendab ta meie kaudu Jeesust.
Mida rohkem seda teeme, algul väikeste sammudega, märkan,
et see muutub kergemaks ja ma otsin uusi võimalusi.
Oled rõhutanud, Nina, et see on täiesti normaalne elu.
See pole tavaelust kõrgemal või väljaspool seda.
Elad keset kõiki neid väljakutseid, mida kõigil ette tuleb. - Täpselt.
Kahjuks on saateaeg lõppemas,
aga ütle midagi vaatajaile.
Juhtub nii mõndagi ja paljud kogevad, et on kaotanud lootuse.
Ütle midagi siia lõpetuseks.
Lootust on. Nii inimesed kui maailm, ka kurat,
püüavad panna meid vaatama vaid iseendale.
See võib olla üsna lootusetu.
Või vaatame kedagi teist, milline tema on.
Siis võib tõsiselt pettuda ja vahel ka mitte. Oleme puudulikud.
Maailmas on igal pool pimedust.
See pole siiski kogu tõde.
Jumala tegelikkus on siiski pidevalt olemas,
mitte alles taevas. Jumal on reaalsem kui meie oma maailm.
Jumala tegelikkus tahab sind tervitada ja vastu võtta.
See on tasuta. Sa ei saa selle eest midagi maksta, sest see on kingitus.
Samas maksab see sulle kogu su elu.
Ka seda on tähtis teada. Teist teed koju pole olemas.
Kui teed selle sammu ja tuled teisele poole,
mõtled, miks ma seda varem ei mõistnud.
Aitäh, Nina Åström. Olgu Jumal sinuga
kõigis tegemistes sinu elus ja juhtigu sind!
Aitäh vaatamast!
Ka sinul on ülesanne ja kutsumus.
Nagu Nina ütles, et kui asjad näivad sünged ja rasked,
pole see veel kogu pilt, sest Jumal on olemas.
Jumal õnnistagu sind! Kohtumiseni taas Piiblikohvikus!
Olen Leif Nummela ja teen Piiblikohviku saadet.
Kui soovid saadet toetada,
võid helistada TV7 Eesti telefonil 900 1777 (kõne hind 7 euri)
või teha pangaülekande ekraanil nähtavale arvele.
Märgi kindlasti ka viitenumber.
Aitäh toetuse eest! Lisainfo: www.tv7.ee
Tõlge: Monika Jaaguri